Sine jekh thagar, isi-de odolke thagares trin raklje thaj trin raklja. Alo vakti te merel. Prokletija mukljas pe čhavenge: ko ka mangel e phenjen, te den len, te na poerinen. Pelo o thagar mulo. O trin phrala phende: ""Hati ikalas pe jekhe grastes, tha t’ikljovas ovi ame, gurbečelekjeste"". O cikno phral phengjas: ""Te prandenas amare phenjen, tha togaj t’ikljovas"". Alo e phuredere phenjake jekh ruv. O phureder phral phengjas: ""Me na dav la!"" O streno phral phengjas: ""Me-da na dav la!"" O cikneder phral phengjas: ""Phralalen-be, mo dad prokletija mukljas, me naj erinav la."" O cikneder dinjas pe phenja.